b'\n_START_ARTICLE_\nArdealita\n_START_SECTION_\nCaracter\xc3\xadstiques\n_START_PARAGRAPH_\nL\'ardealita \xc3\xa9s un fosfat de f\xc3\xb3rmula qu\xc3\xadmica Ca\xe2\x82\x82(HPO\xe2\x82\x84)(SO\xe2\x82\x84)\xc2\xb74H\xe2\x82\x82O. Cristal\xc2\xb7litza en el sistema monocl\xc3\xadnic formant cristalls aplanats i molt prims. Tamb\xc3\xa9 s\'hi troba en forma de crostes primes i pols de grans molt fins. La seva duresa a l\'escala de Mohs oscil\xc2\xb7la entre 1 i 1,5._NEWLINE_Segons la classificaci\xc3\xb3 de Nickel-Strunz, l\'ardealita pertany a "02.CJ: Fosfats sense anions addicionals, amb H\xe2\x82\x82O, nom\xc3\xa9s amb cations de mida gran" juntament amb els seg\xc3\xbcents minerals: stercorita, mundrabillaita, swaknoita, nabafita, nastrofita, haidingerita, vladimirita, ferrarisita, machatschki\xc3\xafta, faunouxita, rauenthalita, brockita, grayita, rhabdofana-(Ce), rhabdofana-(La), rhabdofana-(Nd), tristramita, smirnovskita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalano\xc3\xafta, guerinita i ningyo\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en coves de pedra calc\xc3\xa0ria, formant-se en una etapa primerenca de la descomposici\xc3\xb3 de guano de ratapinyada, en reacci\xc3\xb3 amb la calcita. Sol trobar-se associada a altres minerals com: brushita, guix, carbonathidroxilapatita, newberyita o taranakita. La seva localitat tipus es troba a la cova Cioclovina, a Bo\xc8\x99orod, (Hunedoara, Romania), on va ser descoberta l\'any 1931.'